Seychelles

Seychelles atau sacaro rasmi Republik Seychelles adolah sabuah nagara kapulauan di Lautan Hindia. Nagara ko barado sakitar 1.600 km timur Kenya nan tadiri dari 155 pulua jo 7 pulau buatan. Kabanyakan dari pulau indak baunyi. Pulau tagadangnyo, Mahé, talatak 1.550 km (835 nmi) dari Mogadishu, ibukota Somalia.Werema, Gilbert. "Safeguarding Tourism and Tuna: Seychelles’ Fight against the Somali Piracy Problem." (2012). Sakitar ampek puluah pulaunyo tabantuak dari granit. Ibu kota nagara iolah Victoria.

Politik Seychelles barado dalam karangko republik presidensial, di mano Presiden adolah kapalo nagara sakaliguih kapalo pamarentahan, jo sistem multi-partai. Kuaso legislatif dipacik dek pamarentah samo Majelis Nasional. Anggota majelis bajumlah 34 urang nan manjabaik salamo limo tahun, 25 urang dipiliah di daerah pamiliahan ciek kursi sarato 9 dipiliah malalui wakia proporsional.

Seychelles marupokan nagara ketek sarato bapanduduak saketek, kiro-kiro 100.600 jiwa pado pakiroan tahun 2022. Nagara ko indak ado panduduak asli, kasadoannyo pandatang dari Afrika, Parancih, India, jo Cino. Umua rato-rato iolah 34 tahun. Kabanyakan dari panduduaknyo baagamo Kristen tautamo Kristen Katolik Roma. Agamo lainnyo tamasuak Hindu jo Islam nan jumlahnyo kurang dari 8% panduduak. 5,9% lainnyo indak baagamo.

 Rujuakan 

Kategori:Nagara di Afrika